Jukka Lampela
**Jukka Lampela** (s. 1964, Kittilä) on suomalainen tanssimuusikko, harmonikkataiteilija ja iskelmälaulaja. Hän on tullut tunnetuksi erityisesti Souvarit-yhtyeen jäsenenä. Hän jätti Souvarit loppuvuodesta 2013 ja perusti uuden Lapponia-yhtyeen.

Elämä ja ura
------------

Lampela syntyi maatalon poikana Kittilän Molkojärven Kylävaarassa Rauni ja Olavi Lampelan perheeseen. Hän kertoo saaneensa kipinän harmonikansoittoon television välityksellä nähtyään Aaro Kurkelan soittoa Lauantaitanssit -TV-ohjelmassa. Hän aloitti soittamisen itse 10-vuotiaana. Aluksi Lampela soitti kaksi vuotta korvakuulolta, mutta alkoi sen jälkeen soittaa nuoteista. Hän opiskeli muun muassa kansalaisopistossa sekä Lapin musiikkiopistossa Seppo Leinon johdolla. Hän osallistui myös useille harmonikansoittokursseille, joilla hän sai opastusta myös Veikko Ahvenaiselta, Aarre Lievoselta sekä Matti Rantaselta.

Lampela osallistui 1980-luvun alussa ahkerasti erilaisiin musiikkikilpailuihin ja saavutti niissä palkintosijoja. Hän esiintyi myös Rovaniemen kaupunginteatterin *Tangosäveltäjä*-produktiossa vuonna 1985 soittaen Unto Monosen tangoja. Vuonna 1986 Lampela voitti Kultainen Harmonikka -kilpailun kappaleilla *Metsälinna* ja *Illan hämärtyessä*. Kilpailun jälkeen hän liittyi 21-vuotiaana Souvarit -tanssiorkesteriin, jossa hän toimi harmonikansoittajana, kosketinsoittajana, sekä laulajana. Lampelan ensimmäinen soololevy laulajana julkaistiin huhtikuussa 2008.

Lampela harrastaa vapaa-aikanaan eränkäyntiä, metsästystä ja kalastusta.

Saavutukset
-----------

* Viljo Vesterinen -kilpailun voittaja 1985
* Kultainen harmonikka -kilpailun voittaja 1986

Levytykset
----------

* Vapaa kulkemaan (TatsiaCD 151, 18. huhtikuuta 2008)
* Sun luo (The DigiLabel, 6. huhtikuuta 2010)
* Hymyä ja hyvää tuulta (Magnum Music, 2013)
* Sulle vain (2019)

Soololevyjen lisäksi Lampela on toiminut muusikkona lukuisissa Souvarit-tanssiorkesterin levytyksissä sekä harmonikkamusiikin kokoelmalevyillä.

Lähteet
-------

1. 1 2  Jukka Lampelan kotisivu *jukkalampela.fi*.  Arkistoitu 3.12.2013. Viitattu 7.2.2014.
2. 1 2  Talvitie, Marjukka: Souvareista lähtenyt Jukka Lampela perusti oman bändin *Yle Uutiset*.  7.2.2014. Viitattu 7.2.2014.
3. 1 2  Kultainen harmonikka oli kovan työn takana.  *Lapin Kansa*, 18.6.1986. Artikkelin verkkoversio. Viitattu 1.12.2013.
4. 1 2  LS: Harmonikkataituri Jukka Lampela toi kultaa.  *Siepakka*, 28.10.1985. Artikkelin verkkoversio. Viitattu 1.12.2013.
5. 1 2  Lampelan Jukan voittoa juhlitaan Kittilässä.  *Pohjolan Sanomat*, 26.10.1985. Artikkelin verkkoversio. Viitattu 1.12.2013.
6. ↑  Korhonen, Jorma: Jukka Lampela jätti Souvarit *Yle Uutiset*.  10.1.2014. Viitattu 23.4.2014.
7. ↑  Jukka Lampela voitti Tornion harmonikkakilvan.  *Kaleva*, 21.10.1985. Artikkelin verkkoversio. Viitattu 1.12.2013.
8. ↑  Matti Sunnari: Souvarisoittaja Jukka Lampela: "Lavalla on turha konstailla" *YLE Ajankohtaista*.  10.5.2010. YLE. Viitattu 6.3.2013.
9. ↑  Artisti: Jukka Lampela *Populappi*.  2013. Rovaniemi:  Rovaniemen kaupunginkirjasto. Viitattu 1.12.2013.

Aiheesta muualla
----------------

* Jukka Lampelan sivusto (Arkistoitu – Internet Archive)
* Jukka Lampelan levytykset äänitearkistossa[vanhentunut linkki]
* Jukka Lampelan levytykset Fono.fi-sivustolla

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |